Иван Вазов
Лято

chitanka.info

Лятна жега е настала,

жарко слънцето ми грей,

темна гора занемяла,

лястовичка слабо пей.

        По полето златни ниви

се люлеят кат море,

ален пукал горделиви

в тях окото ще съзре.

        Веч рекичката пресъхва,

птиците замлъкват там,

хладен ветрец не полъхва,

въздухът е пуст и ням.

        Дай ни, боже, от небето

ситен дъждец да се лей,

да се прохлади полето

и птичката да запей!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.